Ptolomeus maanggap palanit mangulilingi Bumi lawan garakan deferen wan episiklus. Saupama ide palanit mangulilingi Matahari sudah lawas diutaraakan, hanyar wayah abat ka-17 ide ngini tabukti ulih panjanakan tiliskup Galileo Galilei. Lawan analisis data upsirpasi nang mayu cicip, Johannes Kepler manamuakan bahua urbit palanit kada babantuk lingkaran, malainakan elips. Saimbai pakambangan pakakas upsirpasi, bubuhan astrunum manjanaki bahua palanit barutasi di sumbu miring wan babarapa di antaranya baisi beting es wan musim nang kaya Bumi. Matan pamulaan Jaman Angkasa, panjanakan jarak parak ulih wahana antariksa mambuktiakan bahua Bumi wan palanit-palanit lain baisi tanda-tanda pulkanisma, angin tutus, tektonik, wan jua hidrologi.